Herakliske dynasti

Det herakliske dynasti var en keiserslekt som satt ved makten i Østromerriket fra 610 til 711. På slutten av 500-tallet omfattet dette keiserriket et sammenhengende landområde fra Italia rundt hele det østlige Middelhavet og til Karthago. Under det herakliske dynasti ble dette riket hardt presset fra mange kanter og riket framsto etter dynastiets fall som svært redusert. I Italia hadde langobardene erobret områdene langt sørover, på Balkan hadde slavere og avarer skaffet seg kontroll over størstedelen av området, fra øst hadde sassanidene erobret Egypt, Palestina, Syria og Armenia, og i sør samlet de muslimske araberne seg og erobret områdene langs Afrikas kyst.

 Historie 
Dynastiet er navngitt etter Herakleios som var sønn av eksarken av Kartago, Herakleios den eldre. Herakleios’ familie kom fra Kappadokia og var av armensk avstamning. I 608 ledet far og sønn et opprør mot den sittende keiseren Fokas tyrannen fra Karthago. Herakleios’ yngre søskenbarn Nicetas ledet en styrke som i 609 slo Fokas’ arme i Egypt mens Herakleios dro via Sicilia og Kypros til Konstantinopel. Her overmannet han den upopulære keiser Fokas og henrettet ham. Herakleios ble kronet 5. oktober 610 og satt på tronen til sin død i 641.


Herakleios og hans to sønner Konstantin III og Heraklonas Konstantin døde alle i 641, og Konstantin IIIs sønn Konstans II overtok makten. Konstans døde i 668 og hans sønn Konstantin IV overtok.

I 695 ble Konstans IIs sønnesønn Justinian II styrtet av opprørslederen Leontios etter et mislykket erobringstokt mot Karthago som var overtatt av araberne. Justinian ble sendt i eksil på Krim. Leontios ble i sin tur styrtet av Tiberius III, mens Justitian forberedte sin tilbakekomst ved å rømme fra fangenskapet og alliere seg med khazarene og deretter bulgarerne. Justinian II inntok Konstantinopel i 705 og henrettet både Leontios og Tiberios III. I 711 ble Justitian selv avsatt og henrettet. Hans sønn Tiberios, som var seks år gammel og medkeiser fra 706 ble også henrettet og dermed var mannslinjen i det herakliske dynastiet brutt.

 Stemmata 
Keisere (Augusti) er markert med kursiv.

 Herakleios den eldre og Epiphania
Herakleios. Gift 2 ganger.
Fra ekteskapet mellom Herakleios og Eudokia.
Konstantin III. Gift med Gregoria, datter av Niketas. 
Fra ekteskapet mellom Herakleios og Martina.
Heraklonas Konstantin
Fra ekteskapet mellom Konstantin III og Gregoria
Konstans II. Gift med Fausta, datter av general Valentius
Theodosius
Manyanh, gift med Yazdegird III av Persia
Fra ekteskapet mellom Konstans II og Fausta.
Konstantin IV. Gift med Anastasia
Fra ekteskapet mellom Konstantin IV og Anastasia
Justinian II. Gift 2 ganger.
Heraclius
Fra ekteskapet mellom Justinian II og Eudokia.
Anastasia, gift med khan Tervel av Bulgaria
Fra ekteskapet mellom Justinian II og Theodora av Khazarriket.
Tiberios

 Dynastiets keisere 
 Navn  Bilde  Født/foreldre  Tiltrådte  Fratrådte  Død  Herakleios 80px|Herakleios Ca. 575 i Kappadokia.Sønn av Herakleios den eldreog Epiphania 5. oktober 610 11. februar 641 Konstantin III 80px|Herakleios og hans sønner Konstantin og Heraklonas 3. mai 612Sønn av Herakleiosog Fabia Eudokia Februar 641 Mai 641 Heraklonas Konstantin 80px|Herakleios og hans sønner Konstantin og Heraklonas 626 Sønn av Herakleios og Martina Mai 641 September 641 Konstans II 80px|Konstans II 7. november 630 Sønn av Konstantin III September 641 15. september 668 Konstantin IV 80px|Konstantin IV 652 Sønn av Konstans II 15. september 668 September 685 Justinian II 80px|Justinian II 669 Sønn av Konstantin IV September 685 695 (Avsatt og sendt i eksil) Justinian II 80px|Justinian II 669 Sønn av Konstantin IV August 705 Desember 711

Se også
 Østromerriket
 Liste over østromerske keisere

 Referanser 

Kategori:Romerske keisere
Kategori:Senantikken
Kategori:Fyrstehus